KOMISIJOS REGLAMENTAS (ES) Nr. 1269/2009
2009 m. gruodžio 21 d.
iš dalies keičiantis Reglamento (EB) Nr. 243/2007 nuostatas dėl mažiausio pašarų priedo kiekio penimų kiaulių pašaruose
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Komisijos reglamentu (EB) Nr. 243/2007 (2) fermentinį preparatą 3-fitazę, gaunamą iš Aspergillus niger (CBS 101 672), leista dešimt metų naudoti kaip pašarų priedą, priklausantį zootechninių priedų kategorijai, nujunkytiems paršeliams, penimoms kiaulėms ir mėsiniams viščiukams.
(2)
Pagal Reglamento (EB) Nr. 1831/200 313 straipsnio 3 dalį šio fermentinio preparato leidimo savininkė bendrovė BASF SE pateikė prašymą pakeisti leidimo penimoms kiaulėms sąlygas ir sumažinti mažiausią šio pašarų priedo kiekį pašaruose. Prašymas pateiktas kartu su atitinkamais duomenimis, pagrindžiančiais prašymą padaryti pakeitimą.
(3)
2009 m. liepos 7 d. nuomonėje Tarnyba padarė išvadą, kad yra pakankamai įrodymų, pagrindžiančių fermentinio preparato 3-fitazės, gaunamo iš Aspergillus niger (CBS 101 672), veiksmingumą penimoms kiaulėms, naudojant mažesnį mažiausią 100 FTU vienam kilogramui visaverčio pašaro kiekį (3).
(4)
Todėl Reglamentą (EB) Nr. 243/2007 reikėtų atitinkamai iš dalies pakeisti.
(5)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 243/2007 priedo septintoje skiltyje „Mažiausias kiekis“ žodžiai „280 FTU“ pakeičiami žodžiais „100 FTU (4)“.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. gruodžio 21 d.